Juris Opuļskis

Juris Opuļskis (dzimis 1969. gada 21. aprīlī) ir bijušais latviešu hokejists, uzbrucējs, Latvijas hokeja izlases dalībnieks. Pašlaik (2013) Opuļskis ir Mārupes novada domes deputāts.

2009. gada Mārupes novada domes vēlēšanās viņš tika ievēlēts no partijas Demokrāti.lv saraksta.

 Spēlētāja karjera 
1989. gadā Opuļskis debitēja PSRS hokeja līgas kluba Rīgas "Dinamo" sastāvā. Pēc PSRS sabrukuma, palika Rīgā, spēlējot PSRS līgas mantinieces — Starptautiskās hokeja līgas klubu Rīgas "Stars" un Rīgas "Pārdaugava" rindās. 1994.—95. Juris pievienojās Čehijas Ekstralīgas kluba HC Vitkovice rindām, taču sezonu noslēdza jau Vācijas Oberlīgas klubā Schongau. Vācijas zemākajās līgās Juris spēlēja līdz pat 2001. gadam, kad pievienojās HK Rīga 2000, taču jau drīz atgriezās Vācijā, kur šoreiz Geretsried klubā spēlēja līdz pat 2004.—05. sezonas noslēgumam. 2005.—06. sezonu Opuļskis aizvadīja HK Rīgas 2000 rindās un pēc sezonas noslēguma beidza profesionālā spēlētāja karjeru.

Latvijas hokeja izlases sastāvā Opuļskis spēlējis sešos Pasaules čempionātos, no kuriem pēdējos trīs, Latvijai spēlējot augstākajā divīzijā. Savus vienīgos divus vārtus izlases sastāvā A divīzijas pasaules čempionātos guva 2000. gada pasaules čempionāta uzvarā par Baltkrieviju.

2012.—13. gada KHL sezonā pildīja Rīgas "Dinamo" ģenerālmenedžera funkcijas.

 Spēlētāja statistika 
 Statistika Latvijas izlasē 
 Gads  Izlase  Turnīrs           1993 Latvija PČ C 7 7 13 20 4 1994 Latvija PČ B 5 1 0 1 6 1995 Latvija PČ B 7 0 2 2 4 1998 Latvija PČ 6 0 1 1 0 2000 Latvija PČ 7 2 1 3 0 2001 Latvija PČ 6 0 3 3 0 Izlasē kopā 38 10 20 30 14

 Ārējās saites 

Kategorija:1969. gadā dzimušie
Kategorija:Latvijas hokejisti
Kategorija:Rīgas "Dinamo" spēlētāji
Kategorija:HK Rīgas 2000 spēlētāji
Kategorija:Latvijas čempioni hokejā
Kategorija:Rīgā dzimušie